stanford-oval/wikipedia huggingface dataset:
อารีย์ วิรัฐถาวร

นาวาตรีหญิง อารีย์ วิรัฐถาวร ชื่อเล่น รี เกิดวันที่ 26 กุมภาพันธ์ พ.ศ. 2523 ที่ตำบลบ้านเหนือ อำเภอเมือง จังหวัดกาญจนบุรี จบการศึกษาจากคณะมนุษยศาสตร์ มหาวิทยาลัยรามคำแหง
อารีย์ เล่นกีฬายกน้ำหนักตั้งแต่อายุ 12 ปี ร่วมรุ่นกับ อุดมพร พลศักดิ์ และแตงโม พ่วงโพธิ์ ติดทีมชาติครั้งแรก ในการแข่งขันซีเกมส์ ครั้งที่ 21 ที่กัวลาลัมเปอร์ ประเทศมาเลเซีย แต่ไม่ประสบความสำเร็จ และการแข่งขันซีเกมส์ ครั้งที่ 22 ที่ประเทศเวียดนาม  ได้เหรียญเงินในรุ่น 48 กิโลกรัมหญิง  และเอเชียนเกมส์ ที่เมืองปูซาน ประเทศเกาหลีใต้  แต่ไม่ประสบความสำเร็จ
อารีย์ มาประสบความสำเร็จจากการแข่งขันโอลิมปิก 2004 ที่กรุงเอเธนส์ ประเทศกรีซ  โดยได้เหรียญทองแดง ในรุ่น 48 กิโลกรัมหญิง โดยเป็นนักกีฬาไทยคนแรกที่ได้รับเหรียญรางวัลในการแข่งขันครั้งนี้ และเป็นนักกีฬาหญิงไทยคนที่ 2 ต่อจาก เกษราภรณ์ สุตา ที่ได้เหรียญรางวัลโอลิมปิก ปัจจุบัน อารีย์รับราชการเป็นทหารเรือ (ทร.) ยศ นาวาตรีหญิง (น.ต.)
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2563 –  เหรียญจักรมาลา (ร.จ.ม.)
กตรคาม

กตรคาม [กะ-ตะ-ระ-คาม] (สิงหล: කතරගම; ทมิฬ: கதிர்காமம்; อังกฤษ: Kataragama) เป็นเมืองหนึ่งในประเทศศรีลังกา ถือเมืองศักดิ์สิทธิ์ของชาวพุทธและชาวฮินดูในประเทศศรีลังกา เป็นที่ตั้งของกตรคามเทวาลัยที่มีชื่อเสียงและมีตำนานพื้นเมืองเกี่ยวกับของประเทศศรีลังกา ซึ่งสร้างอุทิศให้แก่พระขันธกุมารและ พระแม่วัลลีในศาสนาฮินดู และมีพระเจดีย์คิริวีหระวัดของศาสนาพุทธ
นางงามจักรวาล 1988

| นางงามจักรวาล 1988 |
| --- | --- |
พิธีกร: อลัน ธิค และ เทรซี สคอกกินส์
สถานที่จัด: เล่อกัว สเตเลี่ยม, ไทเป, ไต้หวัน
ถ่ายทอดทาง: ซีบีเอส
เข้าร่วมประกวด: 66
ผ่านเข้ารอบ: 10
ถอนตัว: บาร์เบโดส, เบลิซ, คูราเซา, ไซปรัส, กรีซ, อินเดีย, เคนยา, ปานามา, เซเนกัล
กลับมาเข้าร่วม: เบลเยียม, เบอร์มิวดา, ยิบรอลตาร์, ไอซ์แลนด์, ลักเซมเบิร์ก, ไต้หวัน, สกอตแลนด์
ผู้ชนะเลิศ: ภรณ์ทิพย์ นาคหิรัญกนก  ไทย 
นางงามมิตรภาพ: ไลซา มาเรีย คามาโช  กวม
ชุดประจำชาติยอดเยี่ยม: ภรณ์ทิพย์ นาคหิรัญกนก  ไทย
ขวัญใจช่างภาพ: เทรซีย์ วิลเลียมส์  อังกฤษ
← 19871989 →
นางงามจักรวาล 1988 (อังกฤษ: Miss Universe 1988) เป็นการจัดการประกวดนางงามจักรวาลครั้งที่ 37 จัดขึ้นเมื่อวันที่ 24 พฤษภาคม พ.ศ. 2531 ณ Lin Kou Stadium, ไทเป, เกาะไต้หวัน ในปีนี้มีผู้เข้าประกวด 66 คน จากทั่วโลก โดยมี เซซิเลีย โบลอกโค นางงามจักรวาล 1987 จาก ชิลี เป็นผู้มอบมงกุฏให้กับ ภรณ์ทิพย์ นาคหิรัญกนก สาวงามวัย 20 ปี จากประเทศไทย เป็นผู้ครองตำแหน่งนางงามจักรวาลประจำปีนี้
ผลการประกวด > ลำดับที่

| ผลการประกวด | ผู้เข้าประกวด |
| --- | --- |
นางงามจักรวาล 1988:   ไทย – ภรณ์ทิพย์ นาคหิรัญกนก
รองอันดับ 1:   เกาหลีใต้ – จาง ยุน-จอง
รองอันดับ 2:   เม็กซิโก – อแมนดา โอลิวาเรส
รองอันดับ 3:   ญี่ปุ่น – มิซุโฮะ ซะกะกุชิ
รองอันดับ 4:   ฮ่องกง – พอลลีน หยาง
10 คนสุดท้าย:   สาธารณรัฐโดมินิกัน – แพทริเซีย ฮิเมเนซ   เวเนซุเอลา – ยาไฮรา เวรา   สหรัฐ – คอร์ทนีย์ กิบส์   โคลอมเบีย – ไดอานา แพทริเซีย อเรวาโล   นอร์เวย์ – เบนเต บรุนแลนด์
ผลการประกวด > คะแนนในรอบชุดว่ายน้ำ(รอบก่อนวันตัดสิน)

| 0 | 1 | 2 | 3 |
| --- | --- | --- | --- |
|  8.988 สาธารณรัฐโดมินิกัน  8.822 สหรัฐอเมริกา  8.644 เกาหลีใต้  8.272 สิงค์โปร์  8.255 นอร์เวย์  8.227 นิวซีแลนด์  8.188 โคลอมเบีย  8.161 ไอซ์แลนด์  8.144 เดนมาร์ก  8.122 เม็กซิโก  8.105 ไทย  8.105 สวีเดน  8.100 เวเนซุเอลา  8.055 ฮ่องกง  8.044 ญี่ปุ่น  8.011 คอสตาริกา  8.005 อังกฤษ |  7.988 ตรินิแดดและโตเบโก  7.977 ฮอลแลนด์  7.966 โปรตุเกส  7.937 ไอร์แลนด์  7.883 ฟิลิปปินส์  7.868 บราซิล  7.805 ไต้หวัน  7.783 อิตาลี  7.772 สกอตแลนด์  7.733 ฟินแลนด์  7.711 ออสเตรเลีย  7.622 มาเลเซีย  7.600 ตุรกี  7.594 อิสราเอล  7.588 ออสเตรีย  7.566 ชิลี  7.544 แคนาดา |  7.422 เปรู  7.411 กรีนแลนด์  7.400 อาร์เจนตินา  7.342 หมู่เกาะนอร์เทิร์นมาเรียนา  7.342 กวม  7.316 หมู่เกาะเติกส์และหมู่เกาะเคคอส  7.311 เยอรมนี  7.305 สวิตเซอร์แลนด์  7.300 เปอร์โตริโก  7.266 บาฮามาส  7.244 เบลเยียม  7.222 อุรุกวัย  7.155 สเปน  7.111 เวลส์  7.088 หมู่เกาะเวอร์จินของสหรัฐอเมริกา  7.072 ศรีลังกา |  7.066 ฝรั่งเศส  7.055 หมู่เกาะบริติชเวอร์จิน  7.044 เอกวาดอร์  7.022 โบลิเวีย  6.922 ยิบรอลตาร์  6.911 มอลตา  6.868 ไนจีเรีย  6.844 เอลซัลวาดอร์  6.761 ปารากวัย  6.755 อียิปต์  6.722 จาเมกา  6.711 ลักเซมเบิร์ก  6.655 ฮอนดูรัส  6.622 เบอร์มิวดา  6.555 กัวเตมาลา  6.472 เลบานอน   |
ผลการประกวด > รางวัลพิเศษ

| รางวัล | ผู้ชนะ |
| --- | --- |
นางงามมิตรภาพ:   กวม – ไลซา มาเรีย คามาโช
ขวัญใจช่างภาพ:   อังกฤษ – เทรซีย์ วิลเลียมส์
ชุดประจำชาติยอดเยี่ยม:   ไทย – ภรณ์ทิพย์ นาคหิรัญกนก
ผลการประกวด > ลำดับการประกาศชื่อ

| --- | --- |
 10 คนสุดท้าย ฮ่องกง  สาธารณรัฐโดมินิกัน  เม็กซิโก  สหรัฐอเมริกา  ญี่ปุ่น  ไทย  เกาหลีใต้  โคลอมเบีย  นอร์เวย์  เวเนซุเอลา:  5 คนสุดท้าย เม็กซิโก  ฮ่องกง  เกาหลีใต้  ญี่ปุ่น  ไทย
คณะกรรมการ

รายชื่อคณะกรรมการในวันตัดสิน ประกอบไปด้วย:
เอมิลิโอ เอสเตฟาน - นักดนตรี, นักแต่งเพลง
โอเล เฮนริกเซน - เจ้าของผลิตภัณฑ์ดูแลผิวและความงาม
บาร์บารา ปาลาซิออส เทย์เด - นางงามจักรวาล 1986 จากประเทศเวเนซุเอลา
ดิค รูแทน - นักบินผู้ทำสถิติบินรอบโลกโดยไม่จอดพักและไม่เติมเชื้อเพลิงเพิ่ม
ซูซาน รุทแทน - นักแสดง
มาริโอ วาเลนติโน - ดีไซเนอร์
จีนา เยเกอร์ - นักบินผู้ทำสถิติบินรอบโลกโดยไม่จอดพักและไม่เติมเชื้อเพลิงเพิ่ม
เฟอร์นานโด อัลเลนเด - นักแสดง
รอน เกรชเนอร์ - นักกีฬาฮอกกีน้ำแข็ง
โอลิเวีย บราวน์ - นักแสดง
ยง ชิว-ซิน - ผู้เชี่ยวชาญทางด้านการร้องเพลง
ผู้เข้าประกวด

ในปีนี้มีผู้เข้าประกวดทั้งหมด 66 คน ดังต่อไปนี้
| --- | --- |
  อาร์เจนตินา - คลาวเดีย เปเรย์รา   ออสเตรเลีย - วาเนสซา กิบสัน   ออสเตรีย - มาเรีย สไตน์ฮาร์ต   บาฮามาส - นาตาชา คริสติน พินเดอร์   เบลเยียม - เดซี แวน คาวเวนเบิร์ก   เบอร์มิวดา - คิม ไลท์บวร์น   โบลิเวีย - อนา มาเรีย พีเรย์รา   บราซิล - อิซาเบล คริสตินา เบดูสช์   หมู่เกาะบริติชเวอร์จิน - เนลดา ฟาร์ริงตัน   แคนาดา - เมลินดา กิลลีส์   ชิลี - เวโรนิกา โรเมโร   โคลอมเบีย - ไดอานา แพทริเซีย อเรวาโล   คอสตาริกา - เอริกา ปาโอลี   เดนมาร์ก - เพอร์นิลลี นาธานเซน   สาธารณรัฐโดมินิกัน - แพทริเซีย ฮิเมเนซ   เอกวาดอร์ - เซซิเลีย โปโซ   อียิปต์ - อามีนา เชลบายา   เอลซัลวาดอร์ - มาร์การีตา วาเควราโน   อังกฤษ - เทรซีย์ วิลเลียมส์   ฟินแลนด์ - นีนา บยอร์นสตอร์ม   ฝรั่งเศส - คลาวเดีย ฟริตโตลินี   เยอรมนี - คริสเตียเน คอปป์   ยิบรอลตาร์ - ไมย์เต ซานเชส   กรีนแลนด์ - นูโน บาดห์   กวม - ไลซา มาเรีย คามาโช   กัวเตมาลา - ซิลเวีย มานซิลลา   ฮอลแลนด์ - แอนนาเบท เบเรนด์เซน   ฮอนดูรัส - แจคเกอลีน เฮอร์เรรา   ฮ่องกง - พอลลีน หยาง   ไอซ์แลนด์ - แอนนา มาร์เกรต โจนส์ดอตตีร์   ไอร์แลนด์ - เอเดรียนน์ รอค   อิสราเอล - เชอร์ลีย์ เบน มอร์เดอคาย   อิตาลี - ซิโมนา เวนทูรา:   จาเมกา - ลีโอตา ซัว   ญี่ปุ่น - มิซุโฮะ ซะกะกุชิ   เกาหลีใต้ - จาง ยุน-จอง   เลบานอน - อีเลน ฟาคูรี   ลักเซมเบิร์ก - ลิดี การ์นี   มาเลเซีย - ลินดา ลัม   มอลตา - สเตฟานี สไปเทรี   เม็กซิโก - อแมนดา โอลิวาเรส   นิวซีแลนด์ - ลานา คอก-ครอฟท์   ไนจีเรีย - โอมาซาน บูวา   หมู่เกาะนอร์เทิร์นมาเรียนา - รูบี จีน แฮมิลตัน   นอร์เวย์ - เบนเต บรุนแลนด์   ปารากวัย - มาร์ตา โนเอมิ อคอสตา   เปรู - คาเทีย เอสคูเดโร โลซาโน   ฟิลิปปินส์ - เพอร์ฟีดา ลิมปิน   โปรตุเกส - อิซาเบล ดา คอสตา   ปวยร์โตรีโก - อิซาเบล ปาร์โด   จีนไทเป - หู เฝ่ย-ชุ่ย   สกอตแลนด์ - อแมนดา เลิร์ด   สิงคโปร์ - ออเดรย์ แอน เทย์   สเปน - ซอนโซเลส อาร์ติกาส เมเดโร   ศรีลังกา - ดีปตี อัลเลส   สวีเดน - แอนนิกา เดวิดส์สัน   สวิตเซอร์แลนด์ - กาเบรียลา บิกเลอร์   ไทย - ภรณ์ทิพย์ นาคหิรัญกนก   ตรินิแดดและโตเบโก - เชอรีล แอน กอร์ดอน   ตุรกี - เมลเทม ฮาคาราร์   หมู่เกาะเติกส์และเคคอส - เอดนา สมิธ   อุรุกวัย - คาร์ลา ทรอมบอตติ   สหรัฐ - คอร์ทนีย์ กิบส์   หมู่เกาะเวอร์จินของสหรัฐ - เฮทเธอร์ คาร์ตี   เวเนซุเอลา - ยาไฮรา เวรา   เวลส์ - ลิเซ วิลเลียมส์
รายละเอียดของการประกวด

ไทย ได้รับตำแหน่งนางงามจักรวาลเป็นคนที่ 2 ของประเทศและเป็นคนที่ 7 ของทวีปเอเชีย
ประเทศที่ผ่านเข้ารอบในปีที่แล้วด้วย ได้แก่  สหรัฐ และ  เวเนซุเอลา
โคลอมเบีย ผ่านเข้ารอบก่อนหน้านี้เมื่อปี 1986
ไทย ผ่านเข้ารอบก่อนหน้านี้เมื่อปี 1984
นอร์เวย์ ผ่านเข้ารอบก่อนหน้านี้เมื่อปี 1983
เกาหลีใต้ ผ่านเข้ารอบก่อนหน้านี้เมื่อปี 1980
เม็กซิโก ผ่านเข้ารอบก่อนหน้านี้เมื่อปี 1978
สาธารณรัฐโดมินิกัน ผ่านเข้ารอบก่อนหน้านี้เมื่อปี 1977
ฮ่องกง ผ่านเข้ารอบก่อนหน้านี้เมื่อปี 1976
ญี่ปุ่น ผ่านเข้ารอบก่อนหน้านี้เมื่อปี 1975
สหรัฐ ผ่านเข้ารอบเป็นปีที่ 12 ติดต่อกัน
เวเนซุเอลา ผ่านเข้ารอบเป็นปีที่ 6 ติดต่อกัน
กวม ชนะรางวัล นางงามมิตรภาพ เป็นครั้งที่ 4
ไทย ชนะรางวัล ชุดประจำชาติยอดเยี่ยม เป็นครั้งที่ 2
อังกฤษ ชนะรางวัล ขวัญใจช่างภาพ เป็นครั้งที่ 5
ไทย เป็นคนแรกที่ได้รางวัลชุดประจำชาติยอดเยี่ยม และได้ตำแหน่งนางงามจักรวาล
ไทย เป็นประเทศที่ 2 ของเอเชีย และประเทศที่ 8 ของโลก ที่มีนางงามจักรวาลมากกว่า 1 คน
แหล่งข้อมูลอื่น

เว็บไซด์อย่างเป็นทางการ
| ด ค กนางงามจักรวาล |
| --- | --- |
 1952  1953  1954  1955  1956  1957  1958  1959  1960  1961 
 1962  1963  1964  1965  1966  1967  1968  1969  1970  1971 
 1972  1973  1974  1975  1976  1977  1978  1979  1980  1981 
 1982  1983  1984  1985  1986  1987  1988  1989  1990  1991 
 1992  1993  1994  1995  1996  1997  1998  1999  2000  2001 
 2002  2003  2004  2005  2006  2007  2008  2009  2010  2011 
 2012  2013  2014  2015  2016  2017  2018  2019  2020  2021 
 2022  2023  2024 
 ผู้ครองตำแหน่ง  รองชนะเลิศและผู้เข้ารอบสุดท้าย  ควีนส์ทวีป  รางวัลพิเศษ  ประเทศ
ฤๅเดช เกิดวิชัย

| ฤๅเดช เกิดวิชัย ป> ช., ป.ม. |
| --- | --- |

นายกสภามหาวิทยาลัยราชภัฏสวนสุนันทา
อยู่ในวาระ
เริ่มดำรงตำแหน่ง  10 กรกฎาคม พ.ศ. 2563
ก่อนหน้า: นายกร ทัพพะรังสี
นายกสมาคมวางแผนครอบครัวแห่งประเทศไทย ในพระราชูปถัมภ์ฯ
อยู่ในวาระ
เริ่มดำรงตำแหน่ง  11 มิถุนายน พ.ศ. 2564
ก่อนหน้า: ศาสตราจารย์ นายแพทย์สุรศักดิ์ ฐานีพานิชสกุล
อธิการบดีมหาวิทยาลัยราชภัฏสวนสุนันทา
ดำรงตำแหน่ง 30 ธันวาคม พ.ศ. 2555 – 3 มีนาคม พ.ศ. 2563
ก่อนหน้า: รองศาสตราจารย์ ดร.ช่วงโชติ พันธุเวช
ถัดไป: รองศาสตราจารย์ ดร.ชุติกาญจน์ ศรีวิบูลย์
 
ข้อมูลส่วนบุคคล
เกิด: 22 กุมภาพันธ์ พ.ศ. 2505 (62 ปี) จังหวัดสุพรรณบุรี
ศาสนา: พุทธ
คู่สมรส: ระพีพร เกิดวิชัย

รองศาสตราจารย์ ดร.ฤๅเดช เกิดวิชัย นายกสภามหาวิทยาลัยราชภัฏสวนสุนันทา, นายกสมาคมวางแผนครอบครัวแห่งประเทศไทย ในพระราชูปถัมภ์สมเด็จพระศรีนครินทราบรมราชชนนี
ประวัติ

รองศาสตราจารย์ ดร.ฤๅเดช เกิดวิชัย เกิดเมื่อวันพฤหัสบดีที่ 22 กุมภาพันธ์ พ.ศ. 2505 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี  เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
นางบังอร อาภาศิลป์ ข้าราชการบำนาญ สังกัดกระทรวงศึกษาธิการ
นายแพทย์วิชาญ เกิดวิชัย คณบดีวิทยาลัยการแพทย์แผนตะวันออก มหาวิทยาลัยรังสิต
นายสุชาติ เกิดวิชัย บริษัท ไทยน้ำทิพย์ จำกัด
ศาสตราจารย์ พลตำรวจโทหญิง ดร.นัยนา เกิดวิชัย อดีตคณบดีคณะตำรวจศาสตร์ โรงเรียนนายร้อยตำรวจ
ดร.พิเชษฐ์ เกิดวิชัย ประธานหลักสูตรบริหารธุรกิจมหาบัณฑิต สาขาวิชาการจัดการฟุตบอลอาชีพ วิทยาลัยนวัตกรรมและการจัดการ มหาวิทยาลัยราชภัฏสวนสุนันทา
รองศาสตราจารย์ ดร.ฤๅเดช เกิดวิชัย นายกสภามหาวิทยาลัยราชภัฏสวนสุนันทา
รองศาสตราจารย์ ดร.นันทิยา น้อยจันทร์ รองอธิการบดีฝ่ายวิชาการ มหาวิทยาลัยราชภัฏสวนสุนันทา
ดร.บุศรา เกิดวิชัย พฤกษมาศ ผู้พิพากษาหัวหน้าคณะในศาลอาญา
ประวัติ > ชีวิตครอบครัว

รองศาสตราจารย์ ดร.ฤๅเดช เกิดวิชัย สมรสกับ เภสัชกรหญิงระพีพร เกิดวิชัย (สกุลเดิม วงศ์ฉัตรทอง) เภสัชกรชำนาญการพิเศษ โรงพยาบาลนครปฐม โดยมีบุตรชาย 2 คน คือ
นายกานต์ เกิดวิชัย
นายวงศ์ฉัตร เกิดวิชัย
การศึกษา

สำเร็จการศึกษาปริญญาตรีหลักสูตรครุศาสตรบัณฑิต สาขาวิชาการศึกษาปฐมวัย จากจุฬาลงกรณ์มหาวิทยาลัย ในปี พ.ศ. 2527 สำเร็จการศึกษาระดับปริญญาโทหลักสูตรครุศาสตรมหาบัณฑิต สาขาวิชาประถมศึกษา จากจุฬาลงกรณ์มหาวิทยาลัย ในปี พ.ศ. 2532 สำเร็จการศึกษาปริญญาตรีใบที่ 2 หลักสูตรศิลปศาสตรบัณฑิต สาขาวิชารัฐศาสตร์ จากมหาวิทยาลัยรามคำแหง ในปี พ.ศ. 2540 และสำเร็จการศึกษาสูงสุดระดับปริญญาเอกหลักสูตรปรัชญาดุษฎีบัณฑิต สาขาวิชาประชากรศาสตร์ จากมหาวิทยาลัยมหิดล ในปี พ.ศ. 2544 โดยต่อมาสำเร็จการศึกษาปริญญาตรีใบที่ 3 หลักสูตรนิเทศศาสตรบัณฑิต แขนงวิชาหนังสือพิมพ์ ในปี พ.ศ. 2545 และสำเร็จการศึกษาปริญญาตรีใบที่ 4 หลักสูตรศิลปศาสตรบัณฑิต แขนงวิชาไทยคดีศึกษา จากมหาวิทยาลัยสุโขทัยธรรมาธิราช ในปี พ.ศ. 2547 ตามลำดับ
การทำงาน > สื่อสารมวลชน

หลังจากสำเร็จการศึกษาระดับปริญญาตรี จากจุฬาลงกรณ์มหาวิทยาลัย ในปี พ.ศ. 2527 เริ่มชีวิตการทำงานเป็นผู้สื่อข่าวหนังสือพิมพ์แนวหน้า ต่อมาในปี พ.ศ. 2529 ทำงานที่หนังสือพิมพ์ข่าวสด ถัดจากนั้นอีก 2 ปี ทำงานที่หนังสือพิมพ์สปอร์ตนิวส์ และทำงานเป็นผู้สื่อข่าวครั้งสุดท้ายที่หนังสือพิมพ์วัฏจักร ในปี พ.ศ. 2533 ก่อนลาออกเพื่อเข้ารับราชการ
การทำงาน > รับราชการ

เริ่มรับราชการครั้งแรกในตำแหน่งอาจารย์ประจำวิทยาลัยครูสวนสุนันทา เมื่อปี พ.ศ. 2534 ต่อมาในปี พ.ศ. 2545 ได้รับการแต่งตั้งให้เป็นรองคณบดีฝ่ายแผนและประกันคุณภาพ คณะครุศาสตร์ สถาบันราชภัฏสวนสุนันทา ในปี พ.ศ. 2547 ได้รับการแต่งตั้งให้เป็นผู้อำนวยการสำนักวิจัยและประเมินผล และผู้อำนวยการสถาบันวิจัยและพัฒนา ในปี พ.ศ. 2549 ตามลำดับ โดยในปี พ.ศ. 2555-2563 ได้รับการแต่งตั้งให้ดำรงตำแหน่งอธิการบดีมหาวิทยาลัยราชภัฏสวนสุนันทา (2 วาระ) และในปัจจุบันดำรงตำแหน่งนายกสภามหาวิทยาลัยราชภัฏสวนสุนันทา ตั้งแต่วันที่ 13 กรกฎาคม พ.ศ. 2563
การทำงาน > ภาคประชาสังคม

ได้รับการเลือกตั้งเป็นนายกสมาคมวางแผนครอบครัวแห่งประเทศไทย ในพระราชูปถัมภ์สมเด็จพระศรีนครินทราบรมราชชนนี สมัยที่ 17 ปี 2564-2568
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2558 –  เหรียญจักรพรรดิมาลา (ร.จ.พ.)
นิรุกติศาสตร์

นิรุกติศาสตร์ คำว่า "นิรุกติ" แปลว่า "คำอธิบายคำศัพท์จากต้นกำเนิด" ส่วนคำว่า "ศาสตร์" แปลว่า "วิชา" หรือแปลให้เข้าใจง่ายขึ้นคือ "การเรียนรู้สิ่ง ๆ หนึ่ง" ตามพจนานุกรม ฉบับราชบัณฑิตยสถาน พ.ศ. 2554 ระบุไว้คือแม่คำของ "นิรุกติศาสตร์" คือ นิรุกติ และนิรุกติ คือ ภาษา, คำพูด โดยมี "นิรุกติศาสตร์" เป็นลูกคำ นิรุกติศาสตร์ จึงมีความหมายในภาษาไทยคือ ศาสตร์หรือวิชาที่เกี่ยวกับการเรียนรู้ด้านภาษา เช่น นิรุกติศาสตร์ ภาษาไทย หมายถึง การเรียนรู้ศึกษาประวัติ ความเป็นมา รูปแบบ วิธีใช้ วิธี พูด อ่าน เขียน เกี่ยวกับภาษาไทย ที่ใช้มาตั้งแต่อดีตจนถึงปัจจุบัน รวมไปถึงวิวัฒนาการของภาษาและการเปลี่ยนแปลง ในแต่ละช่วงเวลาที่สำคัญ
ประวัติความเป็นมา

นิรุกติศาสตร์ การเรียนรู้ด้านประวัติศาสตร์ของภาษา เป็นลูกคำของคำว่า "นิรุกติ" แปลว่า ภาษา ตามพจนานุกรม ฉบับราชบัณฑิตยสถาน พ.ศ. 2554 ให้ความหมายไว้ ซึ่งคำว่า นิรุกติศาสตร์ หรือ การเรียนรู้เกี่ยวกับที่มาของภาษา ซึ่งตรงกับศัพท์บัญญัติ จากคำว่า philology ในภาษาอังกฤษ ซึ่งมีการเริ่มใช้ในระหว่าง ค.ศ. 1350-1400 โดยก่อนหน้านั้นในอดีตมีการใช้คำว่า "linguistics" ซึ่งคำว่า philology มีรากศัพท์มาจากภาษาละติน และภาษากรีก ก็คือ การเรียนรู้ถึงภูมิหลัง และการใช้ในปัจจุบัน ของการสื่อสารของมนุษย์ ไม่ว่าด้วยวิธีการพูดหรือการเขียน แม้ว่าคุณลักษณะทั่วไปของภาษาที่ถูกศึกษา จะมีความสำคัญมากกว่าที่มา หรืออายุ แต่การศึกษาเรื่องที่มาและอายุของคำก็มีความสำคัญเช่นกัน
คำว่า ฟิโลโลจี (philology) ในภาษาอังกฤษ มาจากคำศัพท์ภาษากรีก ฟิลอส (Φιλος) ความรักอย่างพี่น้อง และ โลกอส (λογος) สนใจ หมายถึง ความรักในคำศัพท์ การศึกษาเชิงนิรุกติศาสตร์ คือการทำความเข้าใจถึง ที่มาของภาษา และมักใช้ในการศึกษาภาษา หรือคัมภีร์โบราณ
คำนี้ มักจะใช้สับสนกับคำว่า ศัพทมูลวิทยา (etymology) ซึ่งเป็นการศึกษาที่มาของคำศัพท์
ดูเพิ่ม

ศัพทมูลวิทยา
ภาษาไทย
ศัพท์บัญญัติ
บรรณานุกรม

Zuckermann, Ghil'ad (กิลอัด สุขเคอร์แมน), 2008. Language Contact and Lexical Enrichment in Israeli Hebrew. Palgrave Macmillan. ISBN 978-1403917232.
สุชาติ หนองบัว

| พลเอกสุชาติ หนองบัว ม> ป.ช., ม.ว.ม. |
| --- | --- |

สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
เลขานุการรัฐมนตรีว่าการกระทรวงกลาโหม
ดำรงตำแหน่ง 6 สิงหาคม พ.ศ. 2562 – 1 กันยายน พ.ศ.2566
 
ข้อมูลส่วนบุคคล
เกิด: 24 มิถุนายน พ.ศ. 2498 (69 ปี) อำเภอไทรโยค จังหวัดกาญจนบุรี
ศาสนา: พุทธ
คู่สมรส: พันตำรวจเอก (หญิง) จงดี หนองบัว
ศิษย์เก่า: โรงเรียนวิสุทธรังษี   โรงเรียนเตรียมทหาร รุ่น 15   โรงเรียนนายร้อยพระจุลจอมเกล้า รุ่น 26  
ยศที่ได้รับการแต่งตั้ง
สังกัด: กองทัพบกไทย
ประจำการ: พ.ศ. 2522 - 2558
ยศ:  พลเอก

พลเอก สุชาติ หนองบัว (24 มิถุนายน พ.ศ. 2498 - ) เป็นเลขานุการรัฐมนตรีว่าการกระทรวงกลาโหม (พลเอก ประยุทธ์ จันทร์โอชา) อดีตผู้ทรงคุณวุฒิพิเศษกองทัพบก อดีตสมาชิกสภานิติบัญญัติแห่งชาติ และรองหัวหน้าฝ่ายกิจกรรมพิเศษของคณะรักษาความสงบแห่งชาติ อดีตผู้ช่วยเสนาธิการทหารบก อดีตประธานอนุการกรรมการกำกับดูแลกิจการที่ดีและความรับผิดชอบต่อสังคม การเคหะแห่งชาติ และอดีตราชองครักษ์พิเศษ
ประวัติ

พลเอก สุชาติ หรือที่บรรดาสื่อมวลชนเรียกว่า บิ๊กชาติ เกิดเมื่อวันที่ 24 มิถุนายน พ.ศ. 2498 ที่ตำบลลุ่มสุ่ม อำเภอไทรโยค จังหวัดกาญจนบุรี โดยมีพี่ชายหนึ่งคนที่รับราชการด้วยคือ พันตำรวจโท ปรีดา หนองบัว พลเอก สุชาติฯ เคยดำรงตำแหน่งหัวหน้าแผนกกรมกำลังพลทหารบก , ผู้อำนวยการกอง กรมกำลังพลทหารบก , รองเจ้ากรมกำลังพลทหารบก , เจ้ากรมกำลังพลทหารบก(อัตรา พลตรี), ผู้ช่วยเสนาธิการทหารบกฝ่ายกำลังพล และดำรงตำแหน่งผู้ทรงคุณวุฒิพิเศษกองทัพบก(อัตรา พลเอก) สมาชิกสภานิติบัญญัติแห่งชาติ และรองหัวหน้าฝ่ายกิจกรรมพิเศษของคณะรักษาความสงบแห่งชาติ หรือ คสช.
เมื่อวันที่  22 พฤษภาคม พ.ศ. 2557 หลังจากมีการทำรัฐประหารและมีการจัดตั้งคณะรักษาความสงบแห่งชาติ พลโท สุชาติ หนองบัว ผู้ช่วยเสนาธิการทหารบก(ยศและตำแหน่งในขณะนั้น) ได้เป็นหนึ่งในคณะรักษาความสงบแห่งชาติ(คสช.) ด้วย
วันที่ 8 กันยายน พ.ศ. 2557 มีพระบรมราชโองการโปรดเกล้า ฯ พระราชทานยศทหารชั้นนายพล วาระ ตุลาคม พ.ศ. 2557 พลโท สุชาติฯ ได้เลื่อนยศเป็น พลเอก ตั้งแต่ 1 ตุลาคม พ.ศ. 2557
เมื่อวันที่ 22 ตุลาคม พ.ศ. 2558 ได้รับแต่งตั้งเป็นราชองครักษ์พิเศษ
การศึกษา

พลเอกสุชาติจบการศึกษาระดับมัธยมจากโรงเรียนวิสุทธรังษี ซี่งเป็นโรงเรียนประจำจังหวัด หลังจากนั้นจึงได้เข้าศึกษาที่ โรงเรียนเตรียมทหาร (ตท.) รุ่น 15 และเข้าศึกษาต่อที่โรงเรียนนายร้อยพระจุลจอมเกล้า (จปร.) รุ่น 26 พลเอกสุชาติได้ผ่านการรอบรมและสัมมนาจากโรงเรียนเสนาธิการทหารบก และหลักสูตรวิทยาลัยป้องกันราชอาณาจักรภาครัฐร่วมเอกชน จากวิทยาลัยป้องกันราชอาณาจักร
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2523 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2531 –  เหรียญราชการชายแดน (ช.ด.)
พ.ศ. 2532 –  เหรียญจักรมาลา (ร.จ.ม.)
อนุราธปุระ

| อนุราธปุระ |
| --- | --- |
กุฏฏัมโปกุณะ
อนุราธปุระสถานที่ตั้งในศรีลังกา
พิกัด: 8°21′N 80°23′E﻿ / ﻿8.350°N 80.383°E﻿ / 8.350; 80.383
ประเทศ:  ศรีลังกา
จังหวัด: กลางเหนือ
เขต: อนุราธปุระ
ก่อตั้ง: ศตวรรษที่ 4 ก่อน ค.ศ.
ประชากร (2001)
 • ทั้งหมด: 900,000 คน
 • ความหนาแน่น: 20 คน/ตร.ไมล์ (8 คน/ตร.กม.)
เขตเวลา: UTC+5:30 (เวลามาตรฐานศรีลังกา)
รหัสไปรษณีย์: 50000
อนุราธปุระ [อะ-นุ-รา-ทะ-ปุ-ระ] (สิงหล: අනුරාධපුරය) หรือ อนุราตปุรัม (ทมิฬ: அனுராதபுரம்) เป็นเมืองในประเทศศรีลังกา เคยเป็นเมืองหลวงของอาณาจักรสิงหล ปัจจุบันได้รับการขึ้นทะเบียนเป็นมรดกโลกจากยูเนสโก ตั้งอยู่ห่างจากนครโคลัมโบไปทางทิศเหนือราว 205 กิโลเมตร  ถือเป็นหนึ่งในเมืองที่มีผู้อยู่อาศัยที่เก่าแก่ที่สุดในโลก มีต้นพระศรีมหาโพธิ์ที่สืบพันธุ์มาจากต้นเดิมที่พุทธคยา
| ด ค กแหล่งมรดกโลกในประเทศศรีลังกา |
| --- | --- |
 นครโบราณอนุราธปุระ  เมืองเก่ากอลล์และป้อมปราการ  วัดทองแห่งดัมบุลลา  นครศักดิ์สิทธิ์กัณฏิ  นครโบราณโปโลนนรุวะ  นครโบราณสีคิริยะ  ที่สูงตอนกลางของศรีลังกา  เขตสงวนป่าสิงหราชะ 
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
ทศพล หิมพานต์

| ทศพล หิมพานต์ |
| --- | --- |
ชื่อเกิด: สมบูรณ์ จุลมุสิก
เกิด: 18 มิถุนายน พ.ศ. 2508 (59 ปี)
ที่เกิด: อำเภอสว่างอารมณ์ จังหวัดอุทัยธานี
แนวเพลง: เพลงแหล่, ลูกทุ่ง
อาชีพ: นักร้อง นักแสดง หมอทำขวัญนาค
ช่วงปี: พ.ศ. 2538 – ปัจจุบัน
ค่ายเพลง: โฟร์เอส
ทศพล หิมพานต์ เป็นนักร้องเพลงแหล่ที่มีชื่อเสียงของประเทศไทย ด้วยการแหล่ที่เป็นเอกลักษณ์เฉพาะตัว โดยมีเพลงที่สร้างชื่อให้กับเขาอย่าง อาลัยเมรี ที่ได้รับการกล่าวขานมานานกว่าทศวรรษ จวบจนถึงปัจจุบัน นอกจากนี้ เขายังเคยร่วมงานแสดงในภาพยนตร์ มนต์เพลงลูกทุ่ง เอฟ.เอ็ม. และเป็นหนึ่งในศิลปินรับเชิญของละครชุด พ่อ ซึ่งเป็นละครเทิดพระเกียรติพระบาทสมเด็จพระเจ้าอยู่หัว รวมถึงเคยออกผลงานเพลงร่วมกับนักร้องที่มีชื่อเสียงอย่างไวพจน์ เพชรสุพรรณ รวมถึงยุ้ย ญาติเยอะ มาแล้วครั้งหนึ่ง
ประวัติ

ทศพล หิมพานต์ มีชื่อจริงคือสมบูรณ์ จุลมุสิก เกิดที่อำเภอสว่างอารมณ์ จังหวัดอุทัยธานี ต่อมาเขาได้ย้ายตามครอบครัวมาทำไร่ทำนาและเรียนจบ ป.3 ที่อำเภอคลองขลุง จังหวัดกำแพงเพชร แล้วได้ย้ายมาอยู่ที่อำเภอขาณุวรลักษบุรี เรียนจบ ป.4 ที่นั่น ต่อมาได้ย้ายไปอยู่ที่ อำเภอคลองลาน แล้วหนีไปบวชเป็นสามเณร ที่วัดหนองน้ำขุ่นฯ อำเภอคลองลาน 3 เดือน ย้ายมาอยู่ที่วัดประดู่ลาย อำเภอเมืองกำแพงเพชร 2 ปี ได้เริ่มหัดเทศน์เริ่มหัดแหล่จากการเป็นสามเณร แล้วได้เจอกับพระครูบุญเหลือ นักแหล่ชื่อดังของจังหวัดนครสวรรค์ ท่านพระครูได้เห็นแววของสามเณรสมบูรณ์ จึงขอสามเณรไปอยู่ด้วยที่วัดสุบรรณาราม ตำบลหนองปลิง อำเภอเมืองนครสวรรค์ เพื่อสอนวิธีการแหล่ที่ถูกต้องให้ หลังจากจบนักธรรมตรีแล้ว สามเณรก็ได้ย้ายไปอยู่กับ พระครูบุญเหลือ และฝึกหัดแหล่แบบจริงจัง ส่งผลให้มีงานนิมนต์ เทศน์แหล่ มิเคยว่างเว้น ทำให้ชื่อเสียงของสามเณรสมบูรณ์ เป็นที่รู้จักไปทั่วจังหวัดนครสวรรค์รวมถึงจังหวัดใกล้เคียง
ภายหลังจากอายุครบบวช สามเณรก็ได้บวชเป็นพระต่ออีก 1 ปีก่อนที่จะร่วมการเกณฑ์ทหารเป็นระยะเวลา 2 ปี เมื่อปลดประจำการแล้วไปทำงานร้องเพลงที่ร้านอาหารแห่งหนึ่งในจังหวัดสระบุรี, จังหวัดจันทบุรี เป็นระยะเวลาประมาณ 4 ปี แต่การทำงานค่อนข้างยากลำบากได้เงินแค่พอใช้ไปวันๆไม่ประสบความสำเร็จ หลวงพ่อบุญเหลือ ซึ่งเป็นอาจารย์สอนแหล่ ท่านรู้ว่าเขาบวชมาตั้งแต่เด็ก ๆ ไม่เคยใช้ชีวิตทางโลกไม่มีทักษะทางโลกเลย ไม่ไหวแน่ๆ ท่านจึงตัดสินใจมารับกลับนครสวรรค์ เพื่อไปบวชเป็นพระต่อ เขาจึงกลับไปที่จังหวัดนครสวรรค์อีกครั้ง แต่ไม่ได้บวชในทันที เพราะเป็นช่วงเข้าพรรษา ในระหว่างที่รอบวชอยู่นั้น หลวงพ่อได้ฝากงานร้องเพลงที่ร้านอาหารแห่งหนึ่งในเมืองนครสวรรค์ และให้พักอาศัยอยู่ที่วัดไปก่อน
ต่อมายังไม่ทันจะได้บวช มีนักร้องชื่อวันชนะ เกิดดี ได้มาขอให้เขาร้องเพลงพร้อมกับขอภาพถ่ายเพื่อนำไปเสนอค่ายเพลง เขาก็ได้ร้องเพลงแหล่รวมถึงเพลงลูกทุ่งอัดเทปไปเสนอบริษัท โฟร์เอส มีคุณชิน โฟร์เอส คุณมานิต ศรีเลี้ยง ผู้เป็นเจ้าของค่ายเพลง พิจารณาฟังดูแล้วมาสะดุดหูตรง เทคนิคการเอื้อนแหล่แบบไม่เหมือนใคร จึงได้รับเขาร่วมงาน โดยตั้งชื่อให้ใหม่ว่า "ทศพล หิมพานต์"
ทศพล หิมพานต์ เริ่มอัดเทปชุดแรกในช่วงปลาย พ.ศ. 2538 โดยใช้ชื่ออัลบั้ม อาลัยเมรี จากผลงานชุดแรกนี้เอง ที่ได้ส่งผลให้ชื่อเสียงของทศพล หิมพานต์ เป็นที่รู้จักไปทั้งประเทศไทยและอเมริกา ด้วยน้ำเสียงที่เป็นเอกลักษณ์รวมถึงการแหล่ที่โดดเด่น ทำให้เขามีผลงานเพลงร่วม 100 กว่าอัลบั้ม จนถึงปัจจุบัน
ผลงานเพลง > อัลบั้มเดี่ยว

อาลัยเมรี (2538) (โฟร์เอส)
แม่หม้ายกำลัง 2 (2539) (โฟร์เอส)
คิดถึงบัวลอย (2539) (โฟร์เอส)
พระไวย์ (2539) (โฟร์เอส)
ลูกทุ่งงานบวช (2540) (โฟร์เอส)
เพชรร่วงในสลัม (2540) (โฟร์เอส)
หัวอกตายาย (2540) (โฟร์เอส)
ใครจับใครแน่ (2541) (โฟร์เอส)
เมียจ๋า (2541) (โฟร์เอส)
แม่ฝรั่งข้างรั้ว (2542) (โฟร์เอส)
นกกระสาหมาจิ้งจอก (2543) (โฟร์เอส)
อมตะทศพล ชุดที่ 1 ปีหน้าแต่งแน่ (2543) (โฟร์เอส)
ทศพลทำขวัญนาค (2543) (โฟร์เอส)
สีสันดนตรี พรายน้ำ (2543) (โฟร์เอส)
แหล่พระรถ (2544) (โฟร์เอส)
สีสันดนตรี พรายน้ำ 2 (2544) (โฟร์เอส)
แหล่สอนนาค (ไม่ทราบปี) (โฟร์เอส)
แหล่พระเวสสันดร (ไม่ทราบปี) (โฟร์เอส)
จุ๋มจิ๋ม (2545) (โฟร์เอส)
กาคาบพริก (2545) (โฟร์เอส)
รอหน่อยน้องติ๋ม (2546) (โฟร์เอส)
แหล่ประวัติหลวงพ่อโต (2546) (โฟร์เอส)
แม่สื่อแม่ชัก (2546) (โฟร์เอส)
ปากหวาน (2547) (โฟร์เอส)
แม่ฝรั่งบังใบ (2547) (โฟร์เอส)
ลาบวชแบ่งบุญ (2548) (โฟร์เอส)
ทศพลลายไทย (2548) (โฟร์เอส)
ตีควายเข้าโอ่ง (2548) (โฟร์เอส)
โก๋รุ่นเก่า (2549) (โฟร์เอส)
สมบัติโฟร์เอส 1 (2557) (โฟร์เอส)
สมบัติโฟร์เอส 2 (2557) (โฟร์เอส)
พระราชากับแม่ค้าปลาช่อน (2558) (โฟร์เอส)
แหล่ทศพล นายเกลี้ยงเถียงพระ (2561) (โฟร์เอส)
แหล่ 2019 (2562) (โฟร์เอส)